Daiwa Saltist Spin model
Οι νέοι μηχανισμοί Daiwa Saltist διαθέτουν πλέον επαναστατικές τεχνολογίες, τις οποίες δύσκολα συναντάμε σε αυτή την κατηγορία κόστους και απευθύνονται σε φίλους των τεχνικών Spinning, Shore και Slow Jigging. Ανάλογα με τις ανάγκες σας οι Saltist Spin και Saltist Spin HD διαθέτουν ένα εντυπωσιακό εύρος τεχνολογιών που θα καλύψουν κάθε σας απαίτηση
Ο νέος Saltist δεν είναι ακόμα ένας μηχανισμός. Είναι το κομμάτι που έλειπε από το παζλ της Daiwa. Πρόκειται για ένα μηχανισμό που πραγματικά έχει σχεδιαστεί για να αντιμετωπίσει κάθε πρόκληση και καιρό χωρίς να υποφέρει στο ελάχιστο, σε πολύ λογική τιμή. Ασύγκριτη δύναμη, εκπληκτική αντοχή και μοναδική άνεση ψαρέματος, χαρακτηρίζει τον νέο Daiwa Saltist.
Πανίσχυρος και δυνατός, χωρίς αντιεπιστροφή και αδύναμους κρίκους, ο Saltist αποτελεί μια δυνατή επιλογή για σκληρό ψάρεμα Spinning, Shore Jigging, Jigging. Σχεδιασμένος για να αντέχει σε συνεχόμενα σκληρά θαλασσινά ψαρέματα, με ενισχυμένα γρανάζια και χωρίς να επιβαρύνεται η λειτουργία του, παραμένει ένα «ζόρικο» μηχανάκι για απαιτητικούς ψαράδες.
Έχει μεγάλη ροπή κατά την περιστροφή ακόμα και σε τεχνητά με μεγάλη αντίσταση και δεν θα διστάσει να χειριστεί πλάνους ή μεγάλες σιλικόνες, πάντα ανάλογα με το μέγεθός του. Προικισμένος με Mag Sealed Oil, δεν φοβάται το νερό, με αποτέλεσμα την απόλυτη στεγανοποίηση. Η διαχείριση νήματος είναι άψογη σε κάθε μέγεθος και η συμπεριφορά των φρένων ενθουσιάζει με την γραμμικότητα αντίστασης.
Σε κάθε τεχνική όπου εκθέτουμε τον μηχανισμό μας στο θαλασσινό περιβάλλον, η μείωση της εισροής νερού αποτελεί βασικό στόχο ώστε να αποφύγουμε φαινόμενα διάβρωσης, να επιμηκύνουμε την ζωή του μηχανισμού και να διατηρήσουμε σε υψηλά επίπεδα τις επιδόσεις του. Η Daiwa βρήκε τη λύση με την τεχνολογία Magseal, η οποία αποτρέπει την είσοδο νερού από τον κεντρικό άξονα.
Η τεχνολογία Digigear Drive System λόγω των μηχανολογικά σχεδιασμένων γραναζιών και της ακρίβειας στην μεταξύ τους συνεργασία, σας επιτρέπει να ασκήσετε μεγαλύτερη δύναμη στη μανιβέλα, πλεονέκτημα το οποίο θα χρειαστείτε κατά τη διάρκεια της μάχης. Ταυτόχρονα, τα γρανάζια είναι κατασκευασμένα από πανίσχυρο κράμα μετάλλου Hardbodyz, δεν φθείρονται όσο εύκολα φθείρονται άλλα γρανάζια, κρατάνε το συνολικό βάρος του μηχανισμού χαμηλά και συνεργάζονται αρμονικά ακόμα και κάτω από μεγάλες πιέσεις. Τα καλύτερα και ισχυρότερα γρανάζια της αγοράς; Ίσως...
Η μπομπίνα αλουμινίου των μηχανισμών Daiwa Saltist Spin και Saltist HD τους παρέχει μεγάλη χωρητικότητα και σας επιτρέπει να επιτύχετε μακρινές βολές ακριβείας. Το σύστημα φρένων έχει επανασχεδιαστεί και διασφαλίζει ότι ο άξονας παρέχει καθ'όλο το μήκος του πολύ καλή υποστήριξη της μπομπίνας.
Η ενίσχυση της λειτουργίας της μπομπίνας, ελαχιστοποιεί την παραμόρφωσή της κάτω από συνθήκες μεγάλης πίεσης και εξαλείφει τον "παλμό" των φρένων, όταν ασκείται σε αυτά μεγάλη πίεση.
Οι μηχανισμοί Daiwa Saltist HD είναι ίσως από τους καλύτερους μηχανισμούς βαρέου τύπου που κυκλοφορούν στην αγορά και δεν υπάρχει θήραμα που να μπορεί να τους αντισταθεί.
Φρένα: ATD - Automatic Tournament Drag με δίσκους carbon
Ρουλεμάν: 8 (εκ των οποίων το 1 Magsealed)
+1 κλειστού τύπου, made in Japan
Μοντέλο Ταχύτητα Χωρητικότητα Βάρος Φρένα Ανάκτηση
SLT2500 5,6:1 0,28 χιλ - 155 μ 270 γρ 7 κ 85 εκ
SLT3000 5,6:1 0,30 χιλ - 185 μ 305 γρ 7 κ 95 εκ
SLT4000 5,7:1 0,32 χιλ - 240 μ 425 γρ 8 κ 101 εκ
SLT4500HD 5,7:1 0,40 χιλ - 260 μ 630 γρ 10 κ 109 εκ
SLT5000HD 5,7:1 0,40 χιλ - 350 μ 650 γρ 10 κ 120 εκ
Κωδικός Προϊόντος: DSSP
Daiwa Saltist Spin model --- Επιλέξτε --- SLT2500 SLT3000 (+10,00€) SLT4000 (+19,00€)